lv ru lv es en eo fr lv hbs_lat lv sl fr lv en ru lv es en en en en eo fr lv hbs_lat lv sl fr lv ceb lv en de en fr it en es en sv en ja fr en de pt en en en en en cs ru lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv en lv en lv en lv en lv en lv en lv en lv fi fr fr lv sl lv lv en
Baltais āmulis ir āmuļu dzimtas (Loranthaceae) daudzgadīgs, ziemzaļš pusparazītisks krūms. Parasti krūmi ir lodveidīgi, ir arī nokarenas formas. To diametrs sasniedz pat līdz 120 cm. Aug kā parazitējoš augs uz lapu kokiem, retāk uz skuju kokiem.
Zied aprīlī, maijā. Augļi nogatavojas septembrī, oktobrī.  Vislielāko biloģisko aktivitāti izrāda parazitējošie augi uz vītoliem. Auglis – sākumā zaļa, vēlāk balta, spīdīga, 9-10 mm plata oga ar gļotainu līmveidīgu mīkstumu un vienu baltu, lipīgu sēklu.
Baltais āmulis ir arī ārstniecības augs. Tā lapu un jauno dzinumu, kas bagāti ar oleanolskābi, ursolskābi, holīnu, viskotoksīnu, kardenolīdiem, flavonoīdiem, fenolkarbonskābēm Augs satur ogļhidrātus, organiskās skābes (pienskābi, kapronskābi u. c.), kaučuku, steroīdus, C un E vitamīnus, miecvielas, augstākās taukskābes u. c.
Dziednieciskiem nolūkiem izmanto jaunos zariņus un lapas. Sagatavo vēlā rudenī vai ziemā. Glabā 1 gadu.
Tautas medicīnā augs ir jau sen ticis izmantots, par to vēstīts jau V gs. pirms mūsu ēras. Plīnijs ir stāstījis par auga izmantošanu epilepsijas un galvas reiboņu gadījumos. To izmantoja arī kā universi=ālu pretindi. No Hipokrāta laikiem medicīnā to izmanto kā asiņošanas apturošu un savelkošu līdzekli.
Dziedniecības līdzekļus, kuri pagatavoti no lapiņām, pielieto aterosklerozes, nieru iekaisumu saslimšanu, hronisku dzemdes iekaisumu, kuņģa un resnās zarnas gļotādas iekaisumu, išiasa, bronhiālas astmas, neiralģijas, urīna nesaturēšanas, vēnu mezglu paplašināšanās un kāju trofisko čūlu gadījumos.
Pazemina arteriālo asinsspiedienu, pastiprina sirds darbību, paplašina asinsvadus, mazina centrālās nervu sistēmas uzbudinātību.
Uzlējumam piemīt savelkoša, urīna dzenoša, asiņošanas apturoša, pretsāpju, pretiekaisumu, antisklerotiska,
atslābinoša iedarbība, pazemina asinsspiedienu, palielina piena izdalīšanos māmiņām kuras baro jaundzimušos.
Senos laikos izmantoja ļaundabīgu audzēju gadījumos.
Mūsdienās izmanto arī bērniem klepus lēkmju gadījumos.
Izmanto arī cukura diabēta, spēku izsīkuma, galvas reiboņu un plaušu tuberkulozes gadījumos.
Tautas medicīnā augu pirmkārt izmanto kā savelkošu un asiņošanas apturošu līdzekli, kā arī sāpju mazinošu pretcērmju līdzekli. Izmanto sieviešu slimību dziedēšanā, kā arī kuņģa – zarnu trakta slimību gadījumos.
Novārījumu lieto hipertensijas slimniekiem asinsvadu paplašināšanai.
Eksperimentāli pierādīts, ka auga lapu ūdens ekstrakts kavē ļaundabīgo audzēju attīstību un metastāžu veidošanos.
Āmuļa tinktūru un esenci lieto homeopātijā hipertensijas, aterosklerozes, epilepsijas, neiralģijas ārstēšanai.
Zariņu un lapu novārījums. 8 g sasmalcinātas lapas un zariņi, 1 glāze karsts ūdens. Vāra slēgtā traukā uz lēnas uguns, ūdens peldē 10 min, atdzesē 30 min, izkāš. Lieto pa 1 ēdamk. 2-3 reizes dienā pirms ēšanas. Dziedniecības kurss 10-15 dienas. Augs nav toksisks, tāpēc devu var palielināt līdz 2-3 ēdamk. Izmanto hemoroīdu, dzemdes, plaušu, deguna un kuņģa – zarnu trakta asiņošanu gadījumos. Komprešu veidā izmanto limfātisko mezglu iekaisumu gadījumos, muskuļu sāpju gadījumos, kuras izraisījuši sasitumi un kaulu lūzumi. Histērijas gadījumā ieteicamas vannu peldes.
Svaiga sula. Efektīga dizentērijas gadījumā un pie saindēšanās ar indīgiem augiem. Kompreses veidā izmanto furunkulozes, reimatisma un podagras gadījumā.
Šķidram ekstraktam piemīt pretkrampju, tonizējoša un potenci pastiprinoša iedarbība.
Maisījums pret cērmēm. 5 g āmuļa lapu pulveris, 1 g baldriānu sakņu pulveris. Lieto 1 reizi diennaktī uz nakti 3 dienas. Vienlaicīgi ar pulveru maisījumu nepieciešams lietot svaigus sarīvētus burkānus.
Tēja. Uzlabo sliktu pašsajūtu, palīdz atgūt spēkus un mazina galvas reiboņus.
Pret hipertoniju. 40 g jauni zariņi ar lapiņām un ogām, 1 l ūdens. Aplej un nostādina 6 stundas. Lieto pa 1 ēdamk. 3-4 reizes dienā. Pazemina arteriālo asinsspiedienu.
Pret hipertoniju. 2 ēdamk. jaunie zariņi, 2 ēdamk. mātere lapiņas, 2 ēdamk vilkābeles. ziedi. Aplej ar 1,5 glāzi verdoša ūdens, nostādina. Lieto pa 1/3 glāzes 2-3 reizes dienā. Dziedniecības kurss 1-2 mēneši.
Iekšķīgai lietošanai. 35 – 40 g auga masa uz 1 litru ūdens.
Vannu peldēm pagatavo 60 g auga masu uz 1 litru ūdens.
Kompreses nedzīstošu brūču, čūlu gadījumos. 15 g āmulis, 10 g pelašķis, 10 g ūdens pipars, 10 g ozola mizas, 10 g nātres, 10 g balto nātru ziedi. Vāra uz lēnas uguns 20 min.
Dažkārt pielieto kā pretvēža līdzekli. Palīdz atjaunot spēkus pēc smagām infekciju slimībām, nostiprina novājinātu sirds muskuli. Atvieglo epileptiskos stāvokļus. Tēja. 2 tējk. Auga masas aplej ar ¼ glāzes auksta ūdens, nostādina 10-12 stundas. Lieto pa 2 tasītēm dienā.
Augu tēja Covid-19 profilaksei un simptomu mazināšanai
Veselības tēja “SVARA SAMAZINĀŠANAI”
Veselības tēja “MIERAM UN MIEGAM”
Veselības tēja “IMUNITĀTES STIPRINĀŠANAI”
Veselības tēja “ORGANISMA ATTĪRĪŠANAI”
ZS "DOKTUS", Pāvila iela 22, Cēsis, LV - 4101, Latvija
This site is registered on wpml.org as a development site.